Diari Oficial de la Generalitat Valenciana


Sumari del DOGV 3477, del 20-04-1999 (1999/2367)

ORDRE de 24 de febrer de 1999, de la Conselleria de Cultura, Educació i Ciència, per la qual s'establixen els ensenyaments del Conservatori Superior de Música i es disposa el funcionament del Conservatori Professional de Música, tots dos d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3477

Data del DOGV
:   20-04-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/2367


Data del document
:   24-02-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Alacant
    * centre d'ensenyament
    * ensenyament públic
    * educació artística

ORDRE de 24 de febrer de 1999, de la Conselleria de Cultura, Educació i Ciència, per la qual s'establixen els ensenyaments del Conservatori Superior de Música i es disposa el funcionament del Conservatori Professional de Música, tots dos d'Alacant. [1999/Q2367]
  
El Decret 24/1999, de 9 de febrer, publicat en el Diari Oficial de la Generalitat Valenciana de 18 de febrer, ha transformat el Conservatori Superior de Música Òscar Esplà i ha creat, per desdoblament d'este, un conservatori de grau professional en Alacant.
  
En virtut d'això, i fent ús de les atribucions que em conferix la disposició final primera del Decret 24/1999 i l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
El Conservatori Superior de Música Òscar Esplà d'Alacant, codi 47395143, impartirà els ensenyaments de grau superior de música de les següents especialitats: arpa, cant, clarinet, composició, contrabaix, fagot, flauta, guitarra, oboè, orgue, pegagogia musical, percussió, piano, saxòfon, trombó, trompa, trompeta, tuba, viola, violí i violoncel.
  
Segon
  
El Conservatori Professional de Música d'Alacant, codi 56017898, impartirà els ensenyaments de grau elemental i mitjà de les següents especialitats: arpa, cant, clarinet, contrabaix, fagot, flauta, guitarra, oboè, orgue, percussió, piano, saxòfon, trombó, trompa, trompeta, tuba, viola, violí i violoncel.
  
Tercer
  
Els conservatoris professionals dependents de corporacions locals i els centres autoritzats adscrits al Conservatori Superior Òscar Esplà, quedaran adscrits, a efectes administratius, al Conservatori Professional.
  
DISPOSICIONS TRANSITÒRIES
  
Primera
  
El professorat a què es referix la disposició addicional segona del Decret 24/1999 continuarà atenent els ensenyaments musicals corresponents al pla de 1996, segons la normativa pròpia del citat pla d'estudis, fins a la seua extinció per la culminació del procés d'implantació dels nous ensenyaments.
  
Segona
  
La implantació efectiva de les especialitats autoritzades en cadascun dels centres s'efectuarà conformement al procés establit en el Reial Decret 1.487/1994, d'1 de juliol, pel qual es modifica i completa el Reial Decret 986/1991, de 14 de juny, pel qual s'aprova el calendari d'aplicació de la nova ordenació del sistema educatiu establit per la Llei Orgànica 1/1990, de 3 d'octubre.
  
Tercera
  
El Conservatori Superior continuarà autoritzat per a impartir els ensenyaments de grau superior establits en el Decret 2.618/1966, de 10 de setembre, fins a l'extinció de dits ensenyaments, segons el calendari d'aplicació de la Llei d'Ordenació General del Sistema Educatiu. Així mateix, impartirà les assignatures de Folklore i Gregorià.
  
També, el Conservatori Professional d'Alacant continuarà autoritzat per a impartir les especialitats de grau mitjà, establides en el citat decret, que s'estaven impartint.
  
DISPOSICIONS FINALS
  
Primera
  
Es faculten les direccions generals de Centres Docents, d'Ordenació i Innovació Educativa i Política Lingüística, de Personal, i Secretaria General, perquè, en l'àmbit de les seues respectives competències adopten les mesures necessàries per al compliment del que s'establix en esta ordre.
  
Segona
  
Esta disposició entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 1998/1999.
  
València, 24 de febrer de 1999
  
El conseller de Cultura, Educació i Ciència,